Michael F. Feldkamp

**Michael F. Feldkamp** o l'é in stòrico tedésco nasciûo a Kiel a-i 23 d'arvì do 1962.

## Vitta
Michael Feldkamp o s'é diplomòu into 1982 a-o Gymnasium Carolinum de Osnabrück. Da-o 1983 a-o 1989 o l'à studiòu Stöia, Teologîa catòlica e Pedagogîa a l'Universcitæ de Bonn, e fra o 1985 e o 1986 Stöia da Gêxa inta Pontifìccia Universcitæ Gregoriànn-a de Rómma. O l'à dæto l'ezàmme de Stâto a Bonn into 1990 e o l'à òtegnûo 'na Bórsa de Stùddio into 1986 e into 1990/1991, inte l'Institûto Stòrico Germànico de Rómma. 

O Feldkamp o l'à òtegnûo o dotorâto in Filozofîa a Bonn into 1992. Da-o 1993 a-o 1995 o l'é stæto colaboratô scentìfico inte l'Archìvio Parlamentâre do *Bundestag*, into 1995/1996 ascisténte de Stöia da Gêxa inta Facoltæ de Teologîa Catòlica de l'Universcitæ de Bonn e into 1996/1997 colaboratô scentìfico inte l'Institûto de Stöia Contenporània de Mónego de Baviêra. Da-o 2000 o l'é fonçionâio into Bundestag a Berlìn. O Feldkamp o l'é redatô do "Datenhandbuch zur Geschichte des Deutschen Bundestages" (cronologîa do *Bundestag* tedésco) e o pùblica têmi che rigoàrdan l'etæ modèrna e problêmi de stöia contenporània. O l'é ascì atîvo cómme scritô de tèsti e *Ghostwriter*.

## Ativitæ de riçèrca
O Feldkamp o l'é aotô de vàrri sàggi publicæ in scê revìste universcitâie, pò-u ciù inti segoénti setoî: diplomàtica da-o XVI a-o XVIII sécolo, stöia da Gêxa in Germània, stöia da diplomaçîa, stöia do parlamentarîximo in Germània. O l'é 'n espèrto de stöia de relaçioìn fra a Santa Sêde e a Germània. O s'é fæto conósce a livéllo internaçionâle p'êsise dedicòu in particolâre a-i problêmi do scilénçio de Pàppa Pîo XII in sce l'Òlocàosto, meténdose cóntra e poxiçioìn do Daniel J. Goldhagen. Into 2012 l'editô tedésco Wolfram Weimer o l'à inclûzo o Feldkamp fra i "800 màscimi raprezentànti do catolicêximo modèrno in Germània". O Feldkamp o l'é diventòu famôzo a l'èstero, pe-i sò contribûti téixi a métte in ciæo o rapòrto fra a Gêxa Catòlica e o naçionalsocialìsmo. 

Into sò lìbbro *Pius XII und Deutschland* (*Pîo XII e a Germània*), publicòu inte l'ànno 2000, o Feldkamp o da a prìmma rispòsta scentificaménte fondâ a-o lìbbro do Cornwell *Hitler’s Pope* (*O Pàppa de Hitler*). O Feldkamp o l'à corètto e òpinioìn do Cornwell, rigoàrdo a-a génexi do Concordâto Sèrbo do 1914 e o l'à pontòu l'ìndice in scî grâvi eroî de traduçión di documénti italién, ségge inte ediçioìn ingléixi che inte quélle tedésche. Co-o sò lìbbro *La Chiesa indisposta di Goldhagen* (*A Gêxa amagagnâ do Goldhagen* - *Goldhagens unwillige Kirche*) o Feldkamp o l'à contradîto avertaménte e poxiçioìn do Daniel J. Goldhagen; quésto o l'àiva, segóndo l'òpinión do Feldkamp, ingiustaménte descrîto Pàppa Pîo XII quæ antisemîta e amîgo di nazìsti in sciâ bâze de pregiudìççi, falsificaçioìn e traduçioìn sbaliæ apòsta.

O Feldkamp o l'é stæto amìsso inte l'órdine papâle de San Gregöio Magno co-a càrega de Comendatô. L'ònorificénsa a gh'é stæta consegnâ inta Nunçiatûa Apostòlica de Berlìn.

Into Zenâ do 2022 o Feldkamp o l'à prezentòu in Vaticàn e sò ùrtime riçèrche in sciô Pîo XII rigoàrdo l'Òlocàosto e o l'à contradîto, con de prêuve, quéllo ch'àiva scrîto o John Cornwell into sò lìbbro *Pius XII - The Pope Who Remained Silent*. Defæti o Feldkamp o l'à afermòu chò-u Pàppa Pîo XII o l'à sarvòu, in càngio, ciù de 15.000 Ebrêi da-o stermìnio.

## Ònorificénse

* 2009: Cavaliêre de l'Órdine Equèstre do Santo Sepùrto de Gerusalemme.
* 2011: Delegòu locâle da Comanderîa de l'Órdine Equèstre do Santo Sepùrto de Gerusalemme a Berlìn.
* 2015: Mémbro önorâio da "Real Academia Sancti Ambrosii Martyris" (Ferentino/Frosinone/Italia) e delegòu in Germania da mæxima académia.
* 2017: Gran Crôxe de l'Órdine Reâle do Lión de Ruanda.
* 2021: Comendatô de l'Órdine Papâle de San Gregöio Magno.

## Lìbbri e artìcoli
O Feldkamp o l'à scrîto pe vàrrie rivìste scentìfiche (Festschrift) e colànn-e specializæ: *Archivum Historiae Pontificiae*; *Osnabrücker Mitteilungen*; *Quellen und Forschungen aus italienischen Archiven und Bibliotheken*; *Römische Historische Mitteilungen*; *Römische Quartalschrift für christliche Altertumskunde und Kirchengeschichte*; *Vierteljahrschrift für Sozial- und Wirtschaftsgeschichte*; *Festschrift Raymundi Kottje* (1992); *Festschrift Gabriel Adriányi* (2000); *Festschrift Herman H. Schwedt* (2000); *Nordic Studies in Honour and Memory of Leonard E. Boyle* (2000); *Festschrift für Friedrich P. Kahlenberg* (2000).
### Mònografîe
* 
* 
* 
* 
* 
* 
* 
* 
* 
* 
* 
* 
* 
* *Geheim und effektiv. Über 1000 Jahre Diplomatie der Päpste.* Sankt Ulrich Verlag, Augsburg (Augùsta) 2010, ISBN 978-3-86744-150-6.
* *Datenhandbuch zur Geschichte des Deutschen Bundestages 1990 bis 2010.* Nomos, Baden-Baden 2011, ISBN 978-3-8329-6237-1.
* *Vom Jerusalempilger zum Grabesritter. Geschichte des Ritterordens vom Heiligen Grab.* (= *Propyläen des christlichen Abendlandes.* volùmme I). Patrimonium-Verlag, Aachen (Aquisgrana) 2016, segónda ediçión 2017, ISBN 978-3-86417-055-3.
* *Pius XII. – Ein Papst für Deutschland, Europa und die Welt.* (= *Propyläen des christlichen Abendlandes.* volùmme II). Patrimonium-Verlag, Aachen (Aquisgrana) 2018, ISBN 978-3-86417-114-7.
* *Reichskirche und politischer Katholizismus. Aufsätze zur Kirchengeschichte und kirchlichen Rechtsgeschichte der Neuzeit.* (= *Propyläen des christlichen Abendlandes.* volùmme III). Patrimonium-Verlag, Aachen (Aquisgrana) 2019, ISBN 978-3-86417-120-8.
* in colaboraçión con Hans-Joachim Berg: *Hammelsprung. Geschichte und Parlamentspraxis.* Springer VS, Wiesbaden 2021, ISBN 978-3-658-33134-4.
* *Adenauer, die Alliierten und das Grundgesetz.* Langen-Müller, Mónego de B. 2023, ISBN 978-3-7844-3654-8.
**cómme libbro parlante (vivagna online): LMV audio, Mónego de B. 2023, lezûo da: Alexander Bandilla, ISBN 978-3-8032-8715-1.
* *Die Institution. Der Deutsche Bundestag 1949 bis heute.* Langen Müller, Mónego de B. 2024, ISBN 978-3-7844-3713-2.

## Nòtte


## Âtri progètti

Categorîa:Biografìe
Categorîa:Stöia